ਹਰਾਂਬੇ ਦੀ ਹੱਤਿਆ
28 ਮਈ, 2016 ਨੂੰ, ਸੰਯੁਕਤ ਰਾਜ ਅਮਰੀਕਾ ਦੇ ਸਿੰਨਸਿਨਾਟੀ ਜ਼ੂ ਅਤੇ ਬੋਟੈਨਿਕਲ ਗਾਰਡਨ ਵਿੱਚ ਇੱਕ 3 ਵਰ੍ਹਿਆਂ ਦਾ ਮੁੰਡਾ ਇੱਕ ਗੋਰਿਲੇ ਦੇ ਪਿੰਜਰੇ ਵਿੱਚ ਚਲਾ ਗਿਆ, ਜਿੱਥੇ ਉਸ ਨੂੰ ਇੱਕ 17 ਵਰ੍ਹਿਆਂ ਦੇ ਗੋਰਿਲੇ ਜਿਸ ਦਾ ਨਾਂ ਹਰਾਂਬੇ ਸੀ ਉਸ ਨੇ ਫੜ ਲਿਆ ਅਤੇ ਉਸ ਨੂੰ ਇਧਰ-ਉਧਰ ਘੜੀਸਣ ਲੱਗ ਪਿਆ। ਮੁੰਡੇ ਦੀ ਜਾਨ ਖਤਰੇ ਵਿੱਚ ਵੇਖਦਿਆਂ ਚਿੜੀਆ-ਘਰ ਦੇ ਰਖਵਾਲੇ ਨੇ ਗੋਲ਼ੀ ਮਾਰ ਕੇ ਹਰਾਂਬੇ ਦੀ ਹੱਤਿਆ ਕਰ ਦਿੱਤੀ। ਇਹ ਵਾਰਦਾਤ ਕੈਮਰੇ ਵਿੱਚ ਫਿਲਮਾ ਲਈ ਗਈ ਜਿਸ ਨੂੰ ਪੂਰੀ ਦੁਨੀਆ ਨੇ ਵੇਖਿਆ ਅਤੇ ਚਿੜੀਆ-ਘਰ ਦੇ ਰਖਵਾਲੇ ਦੇ ਗੋਲ਼ੀ ਮਾਰਨ ਵਾਲ਼ੇ ਫੈਂਸਲੇ 'ਤੇ ਕਈ ਸਵਾਲ ਉੱਠੇ।